
1. УВОД

         Стратешки план инспекцијског надзора комуналних инспектора Управе Градске општине Медијана Града Ниша- Одсек за комуналне послове за период 2026.г. до 2030.г. у складу са чланом 10. Закона о инспекцијском надзору („Сл. гласник РС“, број 36/2015, 44/2018- др.Закон и 95/2018) заснован је на утврђеном стању у области надзора и процени ризика,

          Стратешки план садржи општи приказ задатака и послова комуналних инспектора, непосредне примене закона и других прописа, те праћење стања на  територији Градске општине Медијана из комуналне области. Њиме се утврђују дугорочни приоритети и циљеви, као и показатељи на основу којих се одређују развојне, организационе, кадровске, материјалне, финансијске и друге смернице. Спроводи се кроз годишње планове, а годишњи кроз оперативне планове инспекцијског надзора – полугодишње, тромесечне и месечне.
           Рок важења овог плана опредељен је на 4 године, од 2026. до 2030. године. Стратешки планови се иначе доносе за дуже, вишегодишње периоде, обично у трајању од 3, 4 или 5 година, а конкретан временски распон овог плана опредељен је према природи и величини области у којима инспекцијска служба врши надзор, те евидентираних кретања у њој, стању прописа, броју надзираних субјеката и специфичним чиниоцима који постоје на територији Градске општине Медијана.

          Инспекцијски надзори обављаће се према годишњим плановима и према планираној територијалној расподели терена. Сами годишњи планови сачињаваће се, као и у протеклом периоду, у складу са републичким и локалним прописима, а биће засновани на утврђеном стању у области инспекцијског надзора и процењеном степену ризика  утврђеном у претходном периоду. 

          Годишњи планови садржаће учесталост и обухват вршења инспекцијског надзора по областима и степену ризика, као и преглед субјеката, делатности или активности код којих ће се надзор вршити. У случајевима где неће бити могуће утврдити надзиране субјекте, биће одређено територијално подручје на коме ће се надзор вршити.

         Поред учесталости и територијалног подручја, планови ће садржати и процењени ризик, период у коме ће се вршити инспекцијски надзор, информације о облицима инспекцијског надзора и податке о ресурсима инспекције који ће бити опредељени за вршење инспекцијског надзора.
         Сврха доношења плана је повећање ефикасности и транспарентности, као и јачање поверења грађана у локалну самоуправу Града Ниша и Градску општину Медијана и иста подразумева: 

1. непосредну примену закона и других прописа,

2. спровођење инспекцијског надзора и решавање у управним стварима у првом степену,

3. праћење стања и предлагање мера за унапређење стања на терену,

4. превентивно деловање инспекције као једно од стредстава остварења циља инспекцијског надзора.

Општи циљ плана је да омогући усмеравање на оне активности- субјекте надзора који носе ризик и где постоји значајан јавни интерес и то: 
-боље управљање ресурсима инспекције, 
-боља интеграција послова у области инспекцијског надзора и координационих активности, 
-праћење активности инспекцијског надзора.

1.1 Превентивно деловање и мере
         Анализом поступања инспекције у протеклом периоду долази се до закључка да је већ превентивним начином рада постигнут висок степен остварења општих циљева инспекцијског надзора. Превентивно деловање и мере утицали су у великом броју случајева на надзиране субјекте да поступање ускладе са прописима и учине безбедним, те умање ризик, односно, отклоне штетне последице и вероватноћу њиховог настанка, а све без формалног покретања поступка инспекцијског надзора, изрицања мера и кажњавања, што је значајно и са становишта уштеде средстава и процесне економије уопште. Због свега наведеног, овим планом се превентивни аспект препознаје као приоритетан у раду овог одсека.

            Превентивно деловање биће остварено кроз јавност рада, а нарочито благовременим упознавањем надзираних субјеката са актуелним стањем и новинама у прописима из ове области, те пружањем стручне и саветодавне подршке, саветодавним посетама, јавним трибинама, састанцима са надзираним субјектима и другим видовима овог деловања, сходно члану 13. Закона о инспекцијском надзору 

            Превентивне мере ће инспекцијске службе овог одсека изрицати записником, у складу са чланом 25. Закона, ако се при вршењу надзора процени да је то потребно и довољно да се спречи настанак незаконитости и штетних последица.

1.2. Процена ризика
           Саставни део планирања и вршења инспекцијског надзора чини процена ризика. Процена ризика се врши према Уредби о заједничким елементима процене ризика у инспекцијском надзору („Службени гласник Републике Србије“ број 81/2015). Зависно од процењеног степена ризика утврђује се динамика и учесталост редовног и ванредног инспекцијског надзора. 

           Поред праћења и анализе стања у области инспекцијског надзора, инструмент процене ризика су и контролне листе које користи инспекција и које су објављене на званичној интернет-страници Градске Општине Медијана.

1.3. Индикатори резултата рада
          Индикатори резултата инспекцијског надзора су број сачињених записника и службених белешки, број издатих решења о изрицању мера, број издатих прекршајних налога, број дописа упућених другим надлежним органима, број сачињених обавештења.
2. ОРГАНИЗАЦИОНА СТРУКТУРА

Управа Градске општине Медијана образује се као јединствени орган којим руководи начелник, који представља Управу, организује и обезбеђује законито, ефикасно и стручно обављање послова у Управи, одлучује о правима, обавезама и дужностима из радних односа запослених лица у Управи, стара се о обезбеђивању материјалних и других услова за ефикасан рад и одговоран је за законитост рада Управе, доноси правилнике, наредбе, упуства, решења и закључке, решава сукоб надлежности између унутрашњих организационих јединица у Управи и обавља друге послове у складу са законом, прописима Града и Градске општине Медијана.

У управи Градске општине Медијана образују се Одсеци као унутрашње организационе јединице за обављање међусобно сродних послова, који због своје природе, целовитости и начина обављања захтевају непосредну повезаност и то:
1. Одсек за комуналне послове,
2.  Одсек за финансије,

3. Одсек за правне и заједничке послове,
4. Одсек за послове развоја и односе са јавношћу.

     
Радом одсека руководи Шеф одсека, кога из реда запослених распоређује начелник и за свој рад одговара начелнику Управе.
         Одсек за комуналне послове има шест комуналних инспектора са високим образовањем. Одсеком руководи шеф Одсека за комуналне послове.

         Шеф Одсека за комуналне послове руководи, организује и планира рад Одсека, пружа стручна упутства, координира и надзире рад запослених у Одсеку; врши надзор над применом законских и других прописа и општих аката, прати и проучава стање у свим областима инспекцијског деловања и даје предлоге за предузимање одговарајућих мера; усклађује активности инспекцијских служби и комуналне милиције у сарадњи са  Начелником комуналне милиције у циљу ефикасног обављања инпекцијског надзора; утврђује стратешке, годишње и оперативне планове рада Одсека и припрема  годишњи план  и извештај о раду комуналне инспекције Комисији за координацију инспекцијског надзора  Града Ниша; припрема анализе, информације и извештаје о стању у области инспекцијског надзора; припрема одговоре на представке; предлаже стицање звања и оцену запослених у одсеку; предлаже мере за унапређење рада одсека за комуналне послове; обавља и друге послове по налогу начелника управе.

         Комунални инспектор врши инспекцијски надзор над законитошћу рада комуналних организација и поступака грађана, предузетника и правних лица у погледу придржавања закона, других прописа и општих аката; Врши надзор над спровођењем прописа који се односе на кориснике и даваоце комуналних услуга у погледу услова и начина коришћења и давања услуга, уређивања и одржавања објеката и јавних површина;.Доноси решења и стара се о извршењу донетих решења. 
          Комунални инспектор управе Градске општине Медијана Града Ниша- Одсек за комуналне послове обавља послове на територији Градске општине Медијана са седиштем у Нишу, у улици Париске Комуне бр.2А.. 
          Пријава комуналних проблема може брзо и лако да се поднесе на сајту ГО Медијана gomedijana@medijana.rs, као и на писарници Градске општине Медијана са седиштем у Нишу, у улици Париске Комуне бр.2А..
3. ПЛАН И ПРОГРАМ ИНСПЕКЦИЈСКОГ НАДЗОРА КОМУНАЛНЕ ИНСПЕКЦИЈЕ ЗА ПЕРИОД 2026. Г. ДО 2030.Г.
Комунална инспекција обавља:
- Послове из изворне надлежности:

1. Надзор над радом ЈКП и привредних друштава који обављају комуналну делатност, контрола спровођења програма обављања комуналне делатности ЈКП-а као и надзор над извршењем квалитета обављања комуналних делатности;
2. Надзор над одржавањем и коришћењем површина јавне намене и комуналних објеката, надзор над враћањем површина јавне намене у првобитно стање;
3. Надзор на територији Градске општине Медијана над спровођењем закона и прописа из области комуналне делатности: одржавања чистоће, одвожења и депоновања смећа, одржавања зелених и рекреативних површина, послова зоо хигијенске службе, пружања пијачних услуга, одржавања улица, путева и других јавних површина, пружања услуга снабдевања водом за пиће и одвођења и пречишћавања отпадних вода, пружања услуга снабдевања топлотном енергијом, држања домаћих животиња, кућних љубимаца, коришћења јавних паркиралишта, придржавања прописаног радног времена угоститењских објеката, постављања и начина коришћења мањих монтажних објеката, одржавања споменика и функционисања јавне расвете, контрола оглашавања;
4. Надзор над спровођењем Закона о становању и одржавању зграда и то у смислу да ли се стамбена зграда регистровала, да ли је изабран и регистрован управник, да ли се власници посебних делова и власници самосталних делова, као и управник и сама скупштина стамбене заједнице придржавају обавеза које је закон прописао, проверава да ли професионални управник испуњава услове као и обавезе прописане законом, проверава да ли се власници посебних делова придржавају општих правила кућног реда;

5. Контрола инспектора по захтеву странке;

6. Ванредне контроле.

-Поверене послове:

1. Надзор над спровођењем дела Закона о трговини и то у области трговине ван продајног објекта, осим даљинске трговине, као и у погледу истицања и придржавања радног времена и истицања пословног имена;

2. Надзор над спровођењем Закона о заштити становништва од заразних болести и то у смислу контроле спровођења мера личне заштите за спречавање ширења заразних болести у случају епидемије заразних болести од већег епидемиолошког значаја ширих размера у складу са овим законом као поверене послове;
          Комунална инспекција спроводи редован, ванредан, контролни и допунски надзор, који може бити теренски и канцеларијски. Редован инспекцијски надзор врши се према плану инспекцијског надзора. Ванредан инспекцијски надзор врши се због предузимања хитних интервенција ради спречавања или отклањања непосредне опасности, по представкама и захтевима странака, упућеним усменим, писменим путем, телефонским пријавама, као и непосредним запажањем инспектора на терену и поводом захтева надзираног субјекта.  Допунски инспекцијски надзор врши се по службеној дужности и поводом захтева надзираног субјекта. Контролни инспекцијски надзор врши се ради утврђивања извршених мера које су предложене или наложене надзираном субјекту у оквиру редовног или ванредног надзора. Теренски инспекцијски надзор врши се изван службених просторија инспекције, на лицу места. Канцеларијски инспекцијски надзор врши се у службеним просторијама инспекције, увидом у акте, податке и документацију надзираног субјекта. 
          У вршењу инспекцијског надзора комунална инспекција сарађује са другим надлежним инспекцијама, правосудним органима, тужилаштвом, МУП-ом и комуналном милицијом. 
          У току овог периода очекује са ванредни инспекцијски надзор у следећим областима: 
1. Контрола нелегалних прикључака на водоводну мрежу 
2. Контрола нелегалних прикључака на канализациону мрежу (фекалну и кишну) 
3. Контрола одлагања комуналног отпада ван за то предвиђених места (дивље депоније и одлагање отпада ван контејнера) 
4. Инспекцијски надзор над обавезама власника посебних и самосталних делова зграде прописане Законом о становању и одржавању зграда и Одлуке о општим правилима кућног реда у стамбеним и стамбено-пословним зградама на територији ГО Медијане

5. Контрола по одредбама Одлуке о држању домаћих животиња на подручју ГО Медијане 
6. Контрола изливања отпадних вода на јавним и другим површинама. 
7. Контрола излагања робе и одлагање амбалаже без одобрења
8. Контрола депонованог грађевинског материјала без одобрења
9. Контрола раскопавања површина јавне намене без одобрења или супротно издатим условима 
10. Контрола остављених нерегистрованих возила 
11. Контрола прљања и оштећења коловоза, тротоара и других саобраћајних површина 
12. Контрола коришћења јавних површина разним заузећима без Одобрења надлежног органа 
        Стратешким планом посебно се истиче обавеза планирања мера и активности за смањење броја нерегистрованих субјеката, Ови инспекцијски надзори вршиће се у складу са чл.33. Закона о инспекцијском надзору, према субјектима који нису уписани у одговарајући посебни регистар или евиденцију коју води надлежни орган или то чине без сагласности надлежног органа, када је иста прописана као услов за обављање те делатности или вршење те активности.

         Планирано је да се у складу са расположивим ресурсима повећа број инспекцијских надзора над нерегистрованим субјектима. 

3.1. Прописи по којима поступа Комунална инспекција
ЗАКОНИ:
1. Закон о комуналним делатностима (Сл.гл. РС бр.88/2011,104/2016, бр.95/2018 и 94/2024)

2. Закон о инспекцијском надзору (Сл.гл. РС бр.36/15 и 44/18- др. Закон) и Закон о изменама и допунама Закона о инспекцијском надзору (Сл.гл. РС бр.95/2018)
3. Закон о општем управном поступку (Сл.гл. РС бр.18/2016, 95/2018- аутентично тумачење и 2/2023- Одлука УС)

4. Закон о трговини (Сл.гл. РС бр.52/2019 и 35/2026)

5. Закон о прекршајима (Сл.гл. РС бр.65/13) и Закон  о изменама и допунама Закона о прекршајима (Сл.гл. РС бр.13/2016, 98/2016- Одлука УС, 91/2019, 91/2019-Др.Закон и 112/2022- Одлука УС)

6. Закон о оглашавању (Сл.гл. РС бр.6/2016 и 52/2019- др.закон)

7. Закон о становању и одржавању зграда (''Сл.гл.РС бр.104/2016 и 9/2020- др.закон)
8. Закон о заштити становништва од заразних болести (''Сл.гл.РС бр.15/2016, 68/2020 и 136/2020)
9. Уредба о одржавању стамбених зграда и станова (Сл.гл.РС бр.43/93)
10.  Закон о планирању и изградњи (Сл.гл. РС бр.72/09, 81/09- исправка, 64/10- Одлука УС, 24/11, 121/12, 42/13- Одлука УС, 50/13- Одлука УС, 98/13- УС, 132/14, 145/14, 83/18, 31/19, 37/19- др.закон, 9/20 и 52/21) и Закон  о изменама и допунама Закона о планирању и изградњи (Сл.гл. РС бр.62/2023 и 91/2025)

ОДЛУКЕ СКУПШТИНЕ ГРАДА НИША:
1. Одлука о комуналној инспекцији на територији Града Ниша (Сл.л. ГН бр.76/2009), Одлука о изменама и допунама Одлуке о комуналној инспекцији на територији Града Ниша (Сл.л. ГН бр.103/2021) и Одлука о допунама Одлуке о комуналној инспекцији на територији Града Ниша (Сл.л. ГН бр.67/2025)

2. Одлука о комуналним делатностима (Сл.л. ГН бр.32/2007- пречишћен текст, 40/2007, 11/2009 и 66/2010), Одлука о одређивању комуналних делатности од локалног интереса (Сл.л. ГН бр.5/2014) и Одлука о измени Одлуке о одређивању комуналних делатности од локалног интереса (Сл.л. ГН бр.92/2016)

3. Одлука о комуналном реду  (пречишћени текст) (Сл.л. ГН бр.13/2023) и Одлука о допунама Одлуке о комуналном реду  (Сл.л. ГН бр.55/2026)
4. Одлука о раскопавању површина јавне намене (пречишћени текст) (Сл.л.ГН бр.64/2025)
5. Одлука о одржавању улица и путева (Сл.л.ГН бр.22/2026)
6. Одлука о постављању мањих монтажних објеката привременог карактера на територији Града Ниша (пречишћен текст) (Сл.л. ГН бр.71/2023)

7. Одлука о водоводу и канализацији  (Сл.л. ГН бр.89/2005- пречишћен текст), Одлука о изменама и допуни Одлуке о водоводу и канализацији  (Сл.л. ГН бр.18/2017) и Одлука о изменама и допуни Одлуке о водоводу и канализацији  (Сл.л. ГН бр.48/2023)
8. Одлука о јавним чесмама (Сл.л. ГН бр.22/1998) и Одлука о измени Одлуке о јавним чесмама (Сл.л. ГН бр.2/1999) 

9. Одлука о условима и начину производње, дистрибуције и снабдевања топлотном енергијом (Сл.л. ГН бр.132/2025) 
10. Одлука о одржавању чистоће на површинама јавне намене и управљању комуналним отпадом (Сл.л. ГН бр.80/2021- пречишћен текст) и Одлука о изменама и допуни Одлуке о одржавању чистоће на површинама јавне намене и управљању комуналним отпадом (Сл.л. ГН бр.55/2026)
11. Одлука о одржавању јавних  зелених површина (Сл.л. ГН бр.89/2005- пречишћен текст), Одлука о измени Одлуке о  о одржавању јавних  зелених површина (Сл.л. ГН бр.38/2010) ) и Одлука о измени Одлуке о одржавању јавних  зелених површина (Сл.л. ГН бр.18/2017 и 115/2022- Др.Одлука)

12. Одлука о управљању пијацама (Сл.л. ГН бр.55/2026)

13. Одлука о димничарским услугама (Сл.л. ГН бр.55/2026)

14. Одлука о управљању јавним паркиралиштима (Сл.л. ГН бр.49/2022), Одлука о изменама и допунама  Одлуке о управљању јавним паркиралиштима (Сл.л. ГН бр.132/2025), Одлука о допуни  Одлуке о управљању јавним паркиралиштима (Сл.л. ГН бр.22/2026)

15. Одлука о утврђивању некатегорисаних путева (Сл.л. ГН бр.118/2018)

16. Одлука о обезбеђивању јавног осветљења (Сл.л. ГН бр.13/2024)

17. Одлука о утврђивању назива улица и засеока на територији Града Ниша (Сл.л. ГН бр.64/2019) и Одлука о изменама и допунама Одлуке о утврђивању назива улица и засеока на територији Града Ниша (Сл.л. ГН бр.3/2020 и 18/2021)

18. Одлука о оглашавању на територији Града Ниша (Сл.л. ГН бр.63/2019), Правилник о утврђивању услова за осликавање мурала на спољним деловима зграда, као и на објектима јавне намене на територији Града Ниша (Сл.л. ГН бр.113/2021)
19. Одлука о подизању и одржавању споменика и спомен обележја на територији Града Ниша (Сл.л. ГН бр.44/2015) и Одлука о изменама Одлуке о подизању и одржавању споменика и спомен обележја на територији Града Ниша (Сл.л. ГН бр.18/2021- мења се члан 7. и 35/2021)

20. Одлука о постављању пловила на делу обале и водног простора на територији Града Ниша (Сл.л. ГН бр.98/2015)

21. Одлука о обављању комуналне делатности зоохигијене на територији Града Ниша (Сл.л. ГН бр.10/2015) и Одлука о изменама Одлуке о обављању комуналне делатности зоохигијене на територији Града Ниша (Сл.л. ГН бр.18/2017)

22. Одлука о општим правилима кућног реда у стамбеним и стамбено- пословним зградама на територији Града Ниша (Сл.л. ГН бр.139/2017)

23. Одлука о поступању са принудно уклоњеним возилима, стварима и другим предметима (Сл.л. ГН бр.17/2020)

24. Правилник о општем обрасцу записника о инспекцијском надзору из изворне надлежности Града Ниша (Сл.л. ГН бр.140/2016)

25. Одлука о накнадама за коришћење јавних површина (Сл.л. ГН бр.127/2018) и Одлука о допуни Одлуке о накнадама за коришћење јавних површина (Сл.л. ГН бр.63/2019, 5/2021, 85/2021, 131/2022, 63/2023 и 130/2023))
25.Одлука о постављању балон хала спортске намене на територији    Града Ниша (Сл.л. ГН бр.17/2020)

26. Одлука о управљању гробљима, сахрањивању и погребној делатности  

27. (Сл.л. ГН бр.35/2021) и Одлука о допуни Одлуке о управљању гробљима, сахрањивању и погребној делатности (Сл.л. ГН бр.47/2021)
27.Одлука о држању домаћих животиња и кућних љубимаца на              територији Града Ниша (Сл.л. ГН бр.35/2021) и Правилник о начину држања паса који могу представљати опасност за околину (Сл.гј.РС бр.65/2010)

28.Одлука о накнадама за коришћење јавних површина („Сл.лист Града

Ниша“, бр.127/2018, 63/2019, 35/2021, 85/2021, 131/2022, 63/2023 и 130/2023) лук
4. СТРАТЕШКИ ЦИЉЕВИ КОЈЕ ИНСПЕКЦИЈА ТЕЖИ ДА ОСТВАРИ У ПЛАНИРАНОМ ВИШЕГОДИШЊЕМ ПЕРИОДУ
          Општи циљ плана је да се утврде дугорочни приоритети, циљеви и показатељи, те на основу њих развојне, организационе, кадровске, материјалне и друге смернице. Такође, циљ плана је да омогући усмеравање на оне активности и субјекте надзора који носе значајан ризик. Циљ овог плана је боље управљање ресурсима инспекције и боља интеграција послова у области инспекцијског надзора ради проверавања испуњености свих услова за поуздано, сигурно и квалитетно обављање послова у оквиру надлежности Одсека.

          Специфични стратешки циљеви су:

-Унапређење остваривања законитости и безбедности пословања и поступања надзираних субјеката и спречавање (ако нису настале) или отклањање (ако су настале) штетних последица по законом и другим прописом заштићена добра, права и интересе (живот и здравље људи, животна средина, биљни и животињски свет, комунални ред) у области инспекцијског надзора. Циљ ће се реализовати кроз оптималну расподелу и употребу инспекцијских ресурса, континуирано праћење и анализу стања у области надзора и процену ризика, превентивно деловање и избор субјеката код којих ће се вршити инспекцијски надзор, као и одређивањем динамике и учесталости редовних инспекцијских надзора и спровођења ванредних када се, после доношења плана инспекцијског надзора процени да је ризик висок или критичан или се промене околности, а пре свега кроз свеобухватно деловање инспекције у областима надзора и доследним предузимањем, без изузетка, радњи и мера на које је законом или другим прописом инспектор овлашћен. За реализацију овог циља, Годишњим плановима инспекцијког надзора мора бити остварена сврха: фокус на оне активности/субјекте надзора који носе значајан ризик и где постоји значајан јавни интерес; ефикасније управљање ресурсима инспекција; боља интеграција послова у области инспекцијског надзора и координационих активности; омогућавање праћења активности инспекцијског надзора. Праћење остваривања циља вршиће се кроз извештаје о раду инспекције, анализом показатеља: броја утврђених незаконитости и угрожавања безбедности, инспекцијких управних мера, пријава за кажњива дела, примљених представки, нерегистрованих субјеката и других субјеката према којима се примењују мере, извршених наложених мера, као и примљених извештаја о самопровери и самопроцени привредних субјеката и др.. Праћење остваривања циља врши руководилац инспекције и Начелник. 
- Унапређење капацитета за инспекцијски надзор у области надзора инспекције и побољшање привредног амбијента. У циљу јачања поверења грађана у локалну самоуправу ГО Медијана неопходно је сузбијање активности и делатности нерегистрованих субјеката. Утврђена су законска овлашћења инспектора за вршење надзора над нерегистрованим субјектима и посебне мере за сузбијање постојања нерегистрованих привредних субјеката. Овим се привредни амбијент побољшава, а привредни субјекти који послују у складу са правилима и прописима нису угрожени нелојалном конкуренцијом. Циљ ће се реализовати кроз јачање организационих, кадровских, техничких и других капацитета инспекције ради ефикасне примене овлашћења над нерегистрованим привредним субјекима али и привредним субјектима који су уписани у основни регистар, који обављају делатности или врше активности, а нису уписани у одговарајући посебни регистар или евиденцију коју води надлежни орган или то чине без сагласности надлежног органа. Праћење остваривања циља вршиће се квартално кроз анализе реализације планова. Праћење остваривања циља врши руководилац инспекције и Начелник.
- Уједначено поступање у складу са инспекцијском праксом у примени прописа и одлучивања у управним стварима. Самосталност инспектора није нарушена када руководилац, други орган, странка или треће лице од инспектора тражи или препоручује да поступа законито, правилно, савесно и уједначено, сагласно начелу предвидивости из члана 5. Закона о општем управном поступку, према постојећој правној пракси, односно у складу са актом о примени прописа из члана 31. Закона о инспекцијском надзору, водећи рачуна и о ранијим одлукама донетим у истим или сличним инспекцијским, односно управним стварима, а такође и чланом 11. став 7. Кодекса понашања и етике инспектора. Кодексом етике и понашања инспектора у члану 14. утврђена је заштита оправданих (легитимних) очекивања, тако да инспектор поступа у складу са прописима и сагласно одлукама које је инспекција донела у истим или сличним инспекцијским, односно управним стварима, осим ако постоји оправдани разлог да од тога одступи, а што се посебно образлаже. Савесна страна која се поузда у инспекцијску праксу и њену уједначеност не треба да буде осујећена у својим оправданим (легитимним) очекивањима. Надзирани субјекти имају једнака права и обавезе у инспекцијском надзору, а обавеза инспекције је да, у законском смислу, једнако поступа у истим или сличним ситуацијама према свим надзираним субјектима. Уједначавање и објављивање инспекцијске праксе чине мере и активности које се предузимају у сврху уједначавања, усклађивања, стандардизације и једнообразности поступања инспекције у истим или сличним ситуацијама према свим надзираним субјектима. Акт о примени прописа представља облик стручне и саветодавне подршке надзираном субјекту или лицу које остварује одређена права у надзираном субјекту или у вези са надзираним субјектом коју пружа инспекција у оквиру превентивног деловања. Циљ ће се остварити превасходно кроз заузимање начелних ставова и начелних правних мишљења и доношење и утврђивање методологија, стручних упутстава, смерница и препорука- на нивоу инспекције, односно органа управе, и информисања инспектора и јавности о њима. Праћење остваривања циља врши руководилац инспекције и Начелник. Праћење остваривања циља врши ће се кроз годишњи извештај о раду инспекције у којем ће се посебно наводити, између осталог, информације и подаци о уједначавању поступања у складу са инспекцијском праксом.
- Унапређење знања и вештина за функционалне компетенције инспектора посебно у области рада инспекцијских послова, кроз обуке. Закон о инспекцијком надзору прописује да инспектори и службеници овлашћени за вршење инспекцијског надзора имају право и обавезу да похађају обуке и друге облике стручног усавршавања за обављање послова инспекцијског надзора из делокруга рада, те да су инспекције дужне да системски и континуирано планирају обуке и друге облике стручног усавршавања инспектора, односно службеника овлашћених за вршење инспекцијског надзора, према потребама инспекције, на основу општих и посебних програма којима се одређују облици и садржина обука и других облика стручног усавршавања. Стручно усавршавање је засновано на анализама потреба. Праћење остваривања циља врши руководилац инспекције који се стара о спровођењу обука и других облика стручног усавршавања инспектора, односно службеника овлашћених за вршење инспекцијског надзора, као и о њиховом похађању од стране инспектора, односно службеника овлашћених за вршење инспекцијског надзора. 
- Повећање степена примене Кодекса етике и понашања инспектора. Кодекс понашања и етике инспектора, који је донела Координациона комисија за инспекцијски надзор 2018. године, утврђује да инспектор промовише високе стандарде професионалног понашања и интегритета и придржава их се у циљу одржавања и јачања поверења јавности у рад инспекција и инспектора, те да је инспектор дужан да се уздржава од неприкладног понашања, да стално поступа у складу са моралним стандардима своје професије и да штити професионални и лични углед и достојанство и углед професије инспектора. Овим кодексом утврђују се начела и правила професионалног и етичког понашања и стандарди интегритета инспектора. Чланом 3. овог кодекса утврђено је да је инспектор дужан да се придржава одредаба овог кодекса, те да понашање инспектора супротно одредбама овог кодекса представља повреду радне дужности, у складу са законом. Поред осталог, Кодексом понашања и етике инспектора утврђене су одредбе које се односе на нулту толеранцију за корупцију, самосталност и одговорност, интегритет и долично понашање, законито и правилно поступање, заштиту јавног интереса и оправданих (легитимних) очекивања. Кодекс професионалне етике инспектора прописује да инспектор не сме да злоупотребљава службени положај, не толерише корупцију и дужан је да се бори против сваког њеног облика. Инспектор за свој рад не сме да тражи, нити да прима, односно да дозволи другом лицу да у његово име или за његову корист прими мито. Стандарди интегритета и правила понашања инспектора произлазе и из кодекса којима се утврђује понашање државних службеника и запослених у органима аутономне покрајине и јединице локалне самоуправе. Циљ се остварује кроз оснаживање интегритета и професионалних и етичких норми понашања инспектора, помоћ и путоказ инспекторима када су суочени са етичким и професионалним недоумицама, унапређење угледа инспекције и инспектора, обавешавање јавности о понашању које има право да очекује од инспектора, јачање поверења у инспекцију и рад инспектора и унапређење професије инспектора. Праћење остваривања циља врши руководилац инспекције и Начелник.

-Унапређење рада Одељења кроз успостављање ефикасније сарадње са другим органима, имаоцима јавних овлашћења и правним и физичким лицима. Ради ефикаснијег рада инспектора Одсека и обављања послова из надлежности инспекција у складу са Законом о инспекцијском надзору и другим прописима којима се уређује обављање послова из надлежности Одсека, сарађује са:
- грађанима – на начин да својим радом у локалној заједници промовише партнерски однос између себе и грађана, 
- инспекцијским службама - сарадња се одвија континуирано кроз реализацију заједничких контролних активности, размену информација, достављање неопходних података, заједничким инспекцијским надзорима итд. 
- комуналном милицијом – сарадња се огледа на пружању асистенције и заједничким активностима и пословима у циљу спречавања или отклањања непосредне опасности по живот или здравље људи, имовину, права и интересе запослених и радно ангажованих лица, привреду, животну средину, биљни или животињски свет, јавне приходе, несметан рад органа и организација, комунални ред или безбедност. 
- полицијом – сарадња се огледа на пружању асистенције, достављању података, као и у пружању непосредне помоћи када је потребно утврђивање идентитета прекршилаца, 
- имаоцима јавних овлашћења- сарадња, нарочито, обухвата међусобно обавештавање, размену података, пружање помоћи и заједничке мере и радње од значаја за инспекцијски надзор. 
- судским органима - у циљу ефикаснијег процесуирања откривених прекршаја из надлежности инспекције. 
5.ПРЕГЛЕД НАДЗИРАНИХ СУБЈЕКАТА КОД КОЈИХ ЋЕ СЕ ВРШИТИ ИНСПЕКЦИЈСКИ НАДЗОР
        Инспекцијски надзори у свакој области вршиће се према Годишњим плановима инспекцијског надзора донетих у складу са овим Планом. Према потреби и по захтеву странке, пружаће стручну и саветодавну подршку привредним субјектима и физичким лицима у складу са Законом о инспекцијском надзору. Ванредни инспекцијски надзори вршиће се када је неопходно да се предузму хитне мере ради спречавања или отклањања непосредне опасности по живот или здравље људи, имовину, права и интересе запослених и радно ангажованих лица, привреду, животну средину, биљни или животињски свет, јавне приходе, несметан рад органа и организација, комунални ред или безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по представци правног или физичког лица. Расподела надзора/контрола и других активности вршиће се према годишњим плановима, по обавезном планирању редовних, ванредних надзора, службених саветодавних посета и превентивних инспекцијских надзора.
6. ПРЕДЛОЗИ ЗА УНАПРЕЂЕЊЕ

1. Побољшање материјалног положаја инспектора
2. Потребан већи број инспектора због повећаног обима посла, смањеног броја инспектора, ефикаснијег деловања на терену, захтевније и компликованије административне процедуре у вођењу поступка према надзираним субјектима, додате надлежности комуналној инспекцији и очекивани природни одлив људских ресурса због одласка у пензију
3. Унапређење рада инспектора кроз континуирану обуку, присуство семинарима и едукацијама, ради ефикаснијег рада и квалитетније примене нових законских решења
4. Константна сарадња инспекцијских органа са другим инспекцијама, судским органима, полицијом и комуналном милицијом ради размене искустава 
5. Ефикасније извршење решења од трећих лица
6. Увођење јединственог информационог система за инспекције, јер инспекција не поседује посебну базу података субјеката инспекцијског надзора, већ податке прикупља са сајта Агенције за привредне регистре, а што додатно отежава рад
7. Већа укљученост инспекције у процес измена прописа којима се регулише инспекцијски надзор, као и честа измена прописа, који су неретко нејасни, недоречени и подложни различитим тумачењима, јер велики број прописа којима се уређује област коју инспектори контролишу често се доноси без претходне анализе стања у области инспекцијског надзора и без консултација са онима који те прописе примењују и то кроз укључивање инспектора у израду прописа кроз чланство у радним групама и рано укључивање у поступак јавне расправе, јер то је основ за бољу сарадњу инспектора и субјеката контроле
8. Прописивање да инспектор није у обавези да поступи по свакој пријави уколико оцени да је степен ризика незнатан или да је реч о злоупотреби права тј. у случају где је јасна и чиста ситуација да се ради о неоснованој пријави, јер то доводи до непотребног узнемиравања привредних субјеката, до немогућности израде и реализације програма рада и плана инспекцијског надзора на основу анализе ризика, а самим тим и до неефикасног и неефективног коришћења инспектора (излазак на терен, сачињавање обавештења подносиоцу пријаве, накнадно дописивање са подносиоцима пријава када су незадовољни обавештењима и немогућношћу улагања правног лека)
7. ЗАВРШНА НАПОМЕНА

     Управа Градске општине Медијана Града Ниша- Одсек за комуналне послове задржава право измене и допуне Стратешког плана инспекцијског надзора за период 2026.-2030. година.

     Стратешки план инспекцијског надзора за период 2026.-2030. годину ће се редовно ажурирати и контролисати у складу са потребама.
Шеф Одсека за комуналне послове

         Јанковић Јелена

                                                                                            Начелник   

                                                                                     Душан Милошевић









